10.pielikums
Ministru kabineta
2017.gada .februāra

noteikumiem Nr.

**Marteiliozes diagnostikas metodes un oficiālie izmeklējumi**

 1. Paraugs laboratoriskajiem izmeklējumiem ir viss gliemenes ķermenis.

 2. Lai attiecībā uz inficēšanos ar *Marteilia refringens* iegūtu vai saglabātu veselības stāvokli “infekcijas slimības neskarts”, izmanto šo noteikumu 13. pielikumā noteiktās laboratoriskās diagnostikas metodes – histopatoloģiju, audu nospiedumus vai *PCR*.

 3. Lai oficiāli apstiprinātu inficēšanos ar *Marteilia refringens* vai izslēgtu aizdomas par inficēšanos ar to, ievēro šādu pārbaudes, paraugu ņemšanas un laboratoriskās izmeklēšanas kārtību:

 3.1. pēc *Marteilia refringens* izplatības perioda sākšanās organizē veselības pārbaudi un noņem vienu oficiālo paraugu ar 30 uzņēmīgo sugu gliemenēm, ja aizdomu pamatā ir ziņas par mirstību, vai ar 150 uzņēmīgo sugu gliemenēm, ja ziņu par mirstību nav bijis. Ja *Marteilia refringens* izplatības periods nav zināms, paraugus sāk ņemt sezonā, kad ūdens temperatūra ir pārsniegusi 17 °C;

 3.2. paraugu laboratoriski izmeklēšanā:

 3.2.1. *Marteilia refringens* klātbūtni uzskata par apstiprinātu tad, ja pozitīvs rezultāts iegūts ne tikai histopatoloģijā, ar audu nospiedumiem vai *in situ* hibridizācijā, bet arī ar *PCR*, pēc kuras izdarīta sekvenēšana;

 3.2.2. aizdomas par inficēšanos ar *Marteilia refringens* var izslēgt, ja šī pielikuma 3.2.1. apakšpunktā minētie testi par *Marteilia refringens* klātbūtni neliecina.

4.A tabula

**Uzraudzības shēma kontroles periodā pirms veselības stāvokļa “infekcijas slimības neskarts” iegūšanas attiecībā uz marteiliozi**

|  |  |  |  |
| --- | --- | --- | --- |
|  | Veselības pārbaužu skaits gadā | Laboratorisko izmeklējumu skaits gadā | Gliemeņu skaits paraugā |
| Gliemeņu audzēšanas zona | 1 | 1 | 150 |

4.B tabula

**Uzraudzības shēma veselības stāvokļa “infekcijas slimības neskarts” saglabāšanai attiecībā uz marteiliozi**

|  |  |  |  |
| --- | --- | --- | --- |
| Riska pakāpe  | Veselības pārbaužu skaits  | Laboratorisko izmeklējumu skaits  | Gliemeņu skaits paraugā  |
| Augsta  | Reizi gadā  | Reizi divos gados  | 150  |
| Vidēja  | Reizi divos gados  | Reizi divos gados  | 150  |
| Zema  | Reizi divos gados  | Reizi četros gados  | 150  |

Zemkopības ministrs J.Dūklavs

08.02.2017. 13:11

275

O.Vecuma-Veco

67027551, Olita.Vecuma-Veco@zm.gov.lv